**Slovenská asociácia taekwondo WT**

**Stanovy**

**Čl. 1**

**Názov, právna forma, sídlo a spôsob konania**

1. Slovenská asociácia Taekwondo WT (ďalej len „SATKD“) je športovou organizáciou podľa § 8 ods.1 zákona č.440/2015 Z.z. o športe a o zmene a doplnení niektorých zákonov (ďalej len „Zákon“), ktorá má právnu formu občianskeho združenia založeného podľa zákona č. 83/1990 Zb. o združovaní občanov v znení neskorších predpisov SATKD, ktorá na území Slovenskej republiky plní úlohy národného športového zväzu v zmysle § 16 Zákona združujúcim fyzické osoby a právnické osoby vo všetkých športových odvetviach športu taekwondo WT.
2. SATKD je dobrovoľným združením jeho členov pôsobiacich na území Slovenskej republiky.
3. SATKD je založená na dobu neurčitú.
4. Oficiálny názov združenia je: ***Slovenská asociácia taekwondo WT.***
5. v medzinárodnom styku používa svoj názov aj v anglickom jazyku v tvare: ***Slovak Taekwondo Association WT***
6. v administratívnom internom styku používa svoj názov aj v skrátenej forme: ***SATKD***
7. Sídlom SATKD je: **Hlavná 37/68** ***, 04001 Košice***
8. Identifikačné číslo SATKD IČO: ***30814910***
9. SATKD je členom medzinárodnej športovej organizácie The World Taekwondo (ďalej len „WT”) a World Taekwondo Europe ( ďalej len “WTE”) a členom Slovenského olympijského výboru ( ďalej len „SOV“) a členom Slovenského paralympijského výboru (ďalej len „SPV“).
10. V mene SATKD vykonáva právne úkony prezident SATKD samostatne. Prezident SATKD môže na vykonanie konkrétneho právneho úkonu v mene SATKD písomne splnomocniť inú osobu.
11. Symbolmi SATKD sú: zástava, vlajka a logo s úplným názvom “Slovenská asociácia taekwondo WT“ a logo so skráteným názvom „SATKD“.

**Čl. 2**

**Poslanie, ciele a činnosti**

1. Poslaním SATKD je predovšetkým
2. vykonávať výlučnú pôsobnosť pre organizovanétaekwondo WT na území Slovenskej republiky ako člen medzinárodných športových organizácií WT a WTE za Slovenskú republiku,
3. organizovanie celoštátnych súťaží dospelých a celoštátnych súťaží mládeže v taekwondo WT,
4. zabezpečenie výberu a prípravy športovcov do športovej reprezentácie Slovenskej republiky (ďalej len “športová reprezentácia”) a ich účasti na medzinárodných súťažiach a podujatiach,
5. zabezpečenie starostlivosti o talentovaných športovcov,
6. podpora a rozvoj vrcholového športu a amatérskeho športu s osobitným dôrazom na šport detí a mládeže,
7. podpora a rozvoj paralympijských disciplín.
8. Napĺňaním poslania SATKD v spoločnosti sa sleduje verejný záujem a dosahujú sa ciele SATKD späté s harmonickým rozvojom športu vo všeobecnosti a napĺňania verejného záujmu v športe, ktorým sú podpora a rozvoj športu mládeže, zabezpečenie prípravy a účasti športovej reprezentácie na významných súťažiach, ochrana integrity športu a podpora zdravého spôsobu života obyvateľstva.
9. Medzi hlavné činnosti SATKD patria najmä:
   1. zastupovať, chrániť a presadzovať záujmy taekwondo WT vo vzťahu k orgánom verejnej správy, medzinárodným športovým organizáciám WT, WTE, ktorých je členom, ako aj vo vzťahu k iným športovým organizáciám,
   2. reprezentovať záujmy taekwondo WTv spoločnosti,
   3. vystupovať v menetaekwondo WTvo vzťahu k iným medzinárodným organizáciám v oblasti športu, iným národným športovým zväzom, národným športovým organizáciám, štátu, územnej samospráve a iným právnickým osobám a fyzickým osobám a zabezpečiť, aby záujmy SATKD a jeho členov boli v rámci činnosti týchto subjektov  primerane brané na zreteľ,
   4. určovať filozofiu a koncepciu činnosti SATKD v záujme rozvoja taekwondo WT, ktorá sa bude premietať do strategického plánovania v podobe plánov SATKD a rozpočtu SATKD,
   5. viesť zoznam športových reprezentantov,
   6. navrhovať športových reprezentantov na zaradenie do rezortných športových stredísk,
   7. zabezpečovať starostlivosť o športových reprezentantov a metodicky riadiť a usmerňovať ich prípravu,
   8. zabezpečovať prípravu a účasť športovej reprezentácie na významných súťažiach v taekwondo WT,
   9. zabezpečovať starostlivosť o talentovaných športovcov a metodicky riadiť a usmerňovať ich prípravu,
   10. vedie a každoročne zverejňuje zoznam reprezentantov a talentovaných športovcov, ktorý obsahuje údaje podľa §80 ods. 2 písm. a), b), f), k), n) až q) Zákona
   11. zaraďovať športovcov do verejného zoznamu talentovaných športovcov podľa výkonnostných kritérií určených predpisom SATKD,
   12. organizovať a riadiť celoštátne súťaže a iné súťaže v taekwondo WT alebo ich organizovaním a riadením poveriť inú športovú organizáciu,
   13. schvaľovať podmienky účasti členov SATKD a iných športových organizácií v súťaži SATKD a po splnení podmienok účasti v súťaži SATKD udeľovať členovi SATKD a inej športovej organizácii právo na účasť v súťaži SATKD (udelenie súťažnej licencie),
   14. určovať druhy športových odborníkov pôsobiacich v organizovanom taekwondo WT vrátane odbornej spôsobilosti vyžadovanej na vykonávanie odbornej činnosti v športe, zabezpečovať ich odbornú prípravu a overovať ich odbornú spôsobilosť,
   15. uznávať odbornú kvalifikáciu športových odborníkov, ak sa na uznanie príslušnej odbornej kvalifikácie nevzťahuje osobitný predpis ,
   16. organizovať a riadiť prípravu, činnosť a vzdelávanie športových odborníkov a športovcov vrátane edičnej a publikačnej činnosti, najmä trénerov, lekárov, masérov, fyzioterapeutov, rozhodcov, delegátov, usporiadateľov, športových manažérov, športových právnikov a iných funkcionárov a pracovníkov sekretariátu SATKD, vrátane prípadného vzdelávania podľa predpisov medzinárodných športových organizácii taekwondo WTalebo iných medzinárodných organizácií,
   17. podporovať výstavbu športovej infraštruktúry,
   18. podieľať sa na založení, vzniku a činnosti obchodných spoločností s cieľom získania ďalších zdrojov financovania poslania a úloh SATKD, predovšetkým v súvislosti so športovou reprezentáciou a na účely výstavby a prevádzky športovej infraštruktúry, pričom zisk alebo podiel na zisku SATKD môže použiť len na účely stanovené Zákonom
   19. viesť evidenciu zmlúv a dohôd podľa § 35, 39, 43, 47 a 48 Zákona a ich zmien,
   20. poskytovať súčinnosť Ministerstvu cestovného ruchu a športu Slovenskej republiky a iným orgánom verejnej správy pri plnení úloh v oblasti športu,
   21. prijímať, implementovať a realizovať pravidlá Svetového antidopingového programu, opatrenia proti manipulácií priebehu a výsledkov súťaží a iné pravidlá a opatrenia proti negatívnym javom v športe vyplývajúce z medzinárodných predpisov a rozhodnutí,
   22. realizovať a podporovať projekty a iné aktivity, ktorých cieľom je boj proti násiliu a neviazanosti divákov na športových podujatiach a boj proti rasizmu, xenofóbii a súvisiacej intolerancii taekwondo WT,
   23. vytvára, priebežne aktualizuje systém predpisov SATKD a zabezpečuje jeho jednotné uplatňovanie v rámci organizovaného taekwondo WT,
   24. koordinovať spoluprácu a podporovať jednotnosť, vecnú komunikáciu, synergiu a slušnosť  medzi členmi SATKD, rieši spory medzi nimi a je členom SATKD nápomocný,
   25. oceňovať športovcov, ktorí dosiahli mimoriadne športové výsledky vo vrcholovom športe a osobnosti, ktoré sa zaslúžili o propagáciu a rozvoj taekwondo WT,
   26. podpora a propagácia SATKD formou vlastného merchu
   27. organizovanie a sprostredkovanie dobrovoľníckej činnosti
   28. organizovať vzdelávanie v oblasti športu
   29. zapájanie širokej laickej aj odbornej verejnosti do činností SATKD
   30. výber členských príspevkov a príspevkov na športovú činnosť

**Čl. 3**

**Členstvo právnickej osoby**

1. Členstvo právnickej osoby v SATKD (ďalej len „Klub SATKD“), vzniká prijatím do SATKD Valným zhromaždením (ďalej len „VZ“) na základe písomnej žiadosti Klubu SATKD o členstvo v SATKD a následným uzatvorením zmluvy o súčinnosti Klubu SATKD a SATKD po splnení všetkých nižšie definovaných podmienok, najneskôr do 1 roka od prijatia
2. Klub SATKD musí počas svojho členstva v SATKD spĺňať všetky nasledovné podmienky:
3. je občianskym združením založeným podľa zákona č. 83/1990 Zb. o združovaní občanov v znení neskorších predpisov,
4. jeho poslanie súvisí so športom taekwondo WT,
5. jeho riadnym členom je najmenej 5 fyzických osôb.
6. jeho riadnym členom musí byť športový odborník s trénerskou licenciou v zmysle smernice TMK
7. Klub SATKD preukazuje podmienky podľa bodu 2 písm. a) a b) tohto článku predložením:
8. kópie registrovaných stanov, na ktorých je viditeľná pečiatka a podpis príslušného zamestnanca Ministerstva vnútra SR,
9. kópia oznámenia o pridelení identifikačného čísla (IČO),
10. kópia oznámenia o pridelení daňového identifikačného čísla (DIČ) a identifikačného čísla pre daň (IČ DPH), ak boli uchádzačovi pridelené,
11. zoznam funkcionárov s vyznačením štatutárnych orgánov, ktoré majú právomoc vstupovať do právne záväzných vzťahov s tretími osobami,
12. kópiu zápisnice z ostatného zasadnutia najvyššieho orgánu,
13. písomný záväzok uchádzača, že bude dodržiavať predpisy a rozhodnutia SATKD, WT a WTE a zabezpečí ich dodržiavanie svojimi členmi, klubmi, funkcionármi, športovcami a osobami s jeho príslušnosťou,
14. vyhlásenie, že uznáva právomoc orgánu SATKD pre riešenie sporov, ak je v rámci SATKD taký orgán ustanovený, právomoc Kontrolóra SATKD, vo veciach týkajúcich sa členských vzťahov, Stanov, uznesení a rozhodnutí športového hnutia, jeho členov a jemu podliehajúcich osôb, a že sa zaväzuje riešiť spory s osobami podliehajúcimi právomoci SATKD alebo jeho členov prostredníctvom orgánov na zabezpečenie spravodlivosti SATKD,
15. písomný záväzok, že bude dodržiavať pravidlá Svetového antidopingového programu, opatrenia proti manipulácií priebehu a výsledkov súťaží a iné pravidlá a opatrenia proti negatívnym javom v športe vyplývajúce z medzinárodných predpisov a rozhodnutí,
16. písomný záväzok uchádzača, že v prípade zániku členstva nezanikajú jeho finančne a iné záväzky, ktoré mu vznikli v čase členstva.
17. Podmienku podľa bodu 2 písm. c) tohto článku overuje SATKD nahliadnutím do Registra fyzických osôb v športe[[1]](#footnote-1) a do Registra právnických osôb v športe[[2]](#footnote-2)
18. Členstvo Klubu SATKD zaniká jeho
19. písomným oznámením o ukončení členstva doručeným na SATKD,
20. ukončením členstva športového odborníka s trénerskou licenciou,
21. zánikom jeho právnickej osoby,
22. vylúčením VZ.
23. Klub SATKD má právo
24. účasti na VZ v zastúpení osobou oprávnenou konať v mene Klubu SATKD,
25. na prístup k všetkým informáciám týkajúcich sa SATKD,
26. podieľať sa na činnosti SATKD,
27. navrhovať kandidátov na členov volených orgánov.
28. Klub SATKD má povinnosť
29. dodržiavať stanovy SATKD, vnútorné predpisy SATKD, rozhodnutia orgánov SATKD a zmluvu o súčinnosti Klubu SATKD a SATKD,
30. platiť členské príspevky do SATKD v sume a termíne schválených VZ,
31. zdržať sa konania, ktoré by poškodzovalo SATKD,
32. dodržiavať zásady lojality, čestnosti a športového správania, fair play, pravidlá SATKD WT, pravidlá Svetového antidopingového kódexu, opatrenia proti manipulácií priebehu a výsledkov súťaží a iné pravidlá a opatrenia proti negatívnym javom v športe vyplývajúce z medzinárodných predpisov a rozhodnutí .

**Čl. 4**

**Členstvo fyzickej osoby**

1. Členstvo fyzickej osoby v SATKD (ďalej len „Člen SATKD“), vzniká na základe žiadosti v informačnom systéme SATKD, predloženej prostredníctvom klubu SATKD, v ktorom je fyzická osoba riadnym členom.
2. Podmienkou členstva Člena v SATKD je jeho riadne členstvo v práve jednom Klube SATKD.
3. Podmienku podľa bodu 2 overuje SATKD nahliadnutím do Registra fyzických osôb v športe a do Registra právnických osôb v športe, ak je tento register sprístupnený klubom.
4. Členstvo člena SATKD zaniká:
5. písomným oznámením doručeným Klubu SATKD, alebo SATKD,
6. úmrtím,
7. vylúčením VZ,
8. právnym zánikom SATKD.
9. Člen SATKD má právo
10. navrhovať kandidátov na členov volených orgánov,
11. navrhovať svojmu členskému Klubu SATKD delegáta, ktorý bude zastupovať Klub SATKD na VZ,
12. na všetky informácie týkajúce sa činnosti SATKD,
13. podieľať sa na činnosti SATKD,
14. byť volený do orgánov SATKD.
15. Člen SATKD má povinnosť
16. dodržiavať stanovy SATKD, vnútorné predpisy SATKD a rozhodnutia orgánov SATKD,
17. platiť členské príspevky do členského Klubu SATKD v sume a termíne schválených najvyšším orgánom Klubu SATKD a do SATKD v sume a termíne schválených VZ,
18. zdržať sa konania, ktoré by poškodzovalo SATKD.
19. Za aktívneho športovca SATKD (ďalej len aktívny športovec) sa považuje taký člen Klubu SATKD, ktorý aspoň trikrát v roku, štartoval ako športovec na súťaži organizovanej SATKD, alebo sa zúčastnil skúšok technickej vyspelosti.
20. Platnosť ročného členského príspevku je od 1.1.prislušného roka do 31.1. nasledujúceho roka.

**Čl. 5**

**Orgány SATKD**

1. Orgánmi SATKD sú:
   1. Valné zhromaždenie,
   2. Prezident,
   3. Výkonný výbor,
   4. Kontrolné orgány:

* Kontrolór
* Volebná komisia
  1. Orgány na zabezpečenie spravodlivosti:
* Disciplinárna komisia
* Odvolacia komisia
  1. Administratívne orgány:
* Sekretariát
* Odborné komisie

1. Orgány SATKD sú povinné vykonávať svoju funkciu s náležitou starostlivosťou a pri rozhodovaní zohľadňovať stanoviská kontrolóra; ak rozhodnú v rozpore s jeho stanoviskom, sú povinní zverejniť dôvod rozporného rozhodnutia, ako aj predmetné stanovisko kontrolóra.
2. Orgány SATKD môžu uskutočniť svoje zasadnutia prezenčne, per rollam alebo za použitia elektronických prostriedkov, najmä prostredníctvom videokonferencie alebo iných obdobných prostriedkov informačnej a komunikačnej technológie. Konkrétne podmienky budú stanovené v príslušnej smernici.
3. Výkon funkcie volených členov orgánov SATKD je nezlučiteľný s výkonom funkcie v štatutárnom orgáne alebo vo výkonnom orgáne dodávateľa tovarov alebo služieb pre SATKD, Klub SATKD, alebo Člena SATKD. Ak v konkrétnej veci existuje alebo hrozí konflikt záujmov člena orgánu SATKD alebo jeho člena, tento člen sa nesmie zúčastniť na jej prerokovaní a rozhodovaní. Ak je pochybnosť o existencii alebo o hrozbe konfliktu záujmov, rozhoduje predsedajúci orgánu, o člena ktorého ide; ak ide o predsedajúceho, o existencii alebo o hrozbe konfliktu záujmov rozhodujú ostatní členovia príslušného orgánu tajným hlasovaním.
4. Člen orgánu SATKD alebo jeho člena, ktorý rozhodoval vo veci v ktoromkoľvek stupni, je vylúčený z rozhodovania v tej istej veci v orgáne, ktorý rozhoduje v inom stupni alebo v tej istej veci vykonáva kontrolnú pôsobnosť alebo prieskumnú pôsobnosť voči konečnému rozhodnutiu orgánu SATKD alebo jeho člena.
5. Funkčné obdobie členov Výkonného výboru sú 4 roky, a Kontrolóra je to 5 rokov,
6. Formou rozhodovania orgánov SATKD je uznesenie. Vo veci, ktorá nie je súčasťou schváleného programu podľa Čl. 6 bodu 12, písm. a), môže najvyšší orgán prijať len odporúčania a stanoviská.
7. Zápisnica zo zasadnutia najvyššieho orgánu, najvyššieho výkonného orgánu a kontrolného orgánu SATKD:
   1. obsahuje všetky náležitosti podľa osobitného predpisu[[3]](#footnote-3),

* schválený program zasadnutia,
* prezenčnú listinu, zápisnice o zvolení člena orgánu  podľa § 19 ods. 1 písm. c) Zákona a písomné splnomocnenia, ak boli predložené,
* zoznam podkladov k jednotlivým bodom programu a spôsob prístupu k nim,
* dôležité vyjadrenia členov orgánu k jednotlivým bo- dom programu,
* rozhodnutia prijaté k jednotlivým bodom programu vrátane výsledkov hlasovania a odlišného stanoviska člena, ktorý nesúhlasil s prijatým rozhodnutím alebo s jeho odôvodnením, ak o to požiada,
* meno, priezvisko a podpis predsedajúceho a zapisovateľa.
  1. obsahuje uznesenie orgánu SATKD,
  2. sa zašle všetkým oprávneným osobám a zverejní sa na webovom sídle SATKD do 25 dní odo dňa zasadnutia príslušného orgánu.

1. Orgány z rozhodovacou pôsobnosťou, vykonajú svoju pôsobnosť nezávisle od iných orgánov.
2. Členovia orgánov, ktorým uplynulo funkčné obdobie sú oprávnení vykonávať nevyhnutné úkony a činnosť na zabezpečenie fungovania SATKD a športovej činnosti jeho členov až do zvolenia nových členov orgánov.

**Čl. 6**

**Valné zhromaždenie**

1. Valné zhromaždenie ( ďalej len „VZ“) je najvyšším orgánom SATKD, jeho zasadnutie sa uskutočňuje najmenej raz za rok.
2. Členovia Valného zhromaždenia sú
   1. delegáti Klubov SATKD (ďalej len „Delegát“) podľa kľúča v bode 3 čl.6, ktorí sa preukazujú písomným splnomocnením na právny úkon zastupovania svojho Klubu SATKD na VZ,
   2. delegát -zástupca športovcov (najmenej jeden zástupca ak ho navrhne min. 50 športovcov ) s hlasovacím právom, ktorý sa preukáže zápisom z volieb a zasadnutí sa zúčastňuje osobne, alebo ho môže zastúpiť jeho náhradník volený rovnakým spôsobom
   3. delegát - zástupca športových odborníkov ( najmenej jeden zástupca ak ho navrhne min. 30 odborníkov ) s hlasovacím právom, ktorý sa preukáže zápisom z volieb a zasadnutí sa zúčastňuje osobne, alebo ho môže zastúpiť jeho náhradník volený rovnakým spôsobom
   4. členovia Výkonného výboru, s hlasovací právom len ak ho deleguje klub SATKD,
   5. kontrolór, s hlasovací právom len ak ho deleguje klub SATKD,
   6. pracovníci sekretariátu, s hlasovací právom len ak ho deleguje klub SATKD,
   7. hostia bez hlasovacieho práva navrhnutí ktorýmkoľvek účastníkom VZ, prítomnosť ktorých musí schváliť VZ.
3. Právo hlasovať majú delegáti klubov SATKD, ktorí majú jeden hlas podľa článku 6 bod 2 písmeno a) a nasledujúceho kľúča, podľa stavu k 1.1. aktuálneho roka:
4. jeden delegát za každých začatých 100 členov SATKD,
5. ďalší delegáti za každých začatých 25 členov s platnou licenciou (licenciou športovca, trénera, rozhodcu , športového odborníka)
6. ďalší delegát za 1. Miesto v poslednom celoročnom vyhodnotení extraligy zápas
7. ďalší delegát za 1. Miesto v poslednom celoročnom vyhodnotení extraligy poomsae
8. ďalší delegát za 1. Miesto v poslednom celkovom vyhodnotení MSR zápas aj poomsae
9. ďalší delegát za reprezentantov SATKD ak ich má klub viac ako troch
10. ďalší delegát za športových odborníkov SATKD ak ich má klub viac ako desať
11. ďalší delegát za umiestnenie do 8. miesta na vrcholových podujatiach (OH, OHJ, MSS, MES, EH, MSJ, MEJ, ME do 21 rokov, ME olympijské váhy, Grand prix, MS a ME v para disciplíne )

Mandát za písmeno h) sa môže pri zmene klubovej príslušnosti počas roka uznať každému klubu v ktorom sa úspech dosiahol.

1. Riadne VZ zvoláva VV najneskôr 30 dní pred uplynutím jedného roka od konania posledného VZ.
2. Mimoriadne VZ je oprávnený zvolať :

* výkonný výbor,
* nadpolovičná väčšina klubov SATKD,
* najmenej 1/3 riadnych členov SATKD,
* kontrolór,
* ktorýkoľvek člen SATKD - ak uplynulo funkčné obdobie členov orgánov podľa Čl. 5 bod 6, a noví členovia orgánov na ďalšie obdobie neboli zvolení.

1. VZ sa môže konať na základe rozhodnutia Výkonného výboru, aj za použitia elektronických prostriedkov v zmysle bodu 3 článok 5 stanov podľa príslušnej smernice~~, pri dodržaní lehôt uvedených v ustanoveniach bodu 4 tohto článku.~~
2. Pre účely týchto stanov sa za zvolanie VZ považuje zaslanie písomnej informácie o dátume, mieste, čase začiatku konania, programe VZ a podkladov jej účastníkom a zverejnenie týchto informácií na webovom sídle SATKD v súlade zo Zákonom.
3. ~~VZ zvoláva Výkonný výbor~~
   1. ~~najmenej 10 dní pred termínom jej konania v prípade ustanovení bodu 4 písm. a),~~
   2. ~~najmenej 7 dní pred termínom jej konania v prípade ustanovení bodu 4 písm. b) alebo bodu 5.~~
   3. ~~Ak Výkonný výbor nesplní ustanovenia bodu4, VZ sa zíde po dohode nadpolovičnej väčšiny Klubov SATKD~~
4. VZ vedie osoba poverená zvolávateľom.
5. VZ je uznášaniaschopné, ak je prítomná nadpolovičná väčšina Delegátov podľa bodu 3 tohto článku.
6. VZ schvaľuje nadpolovičnou väčšinou najmä:
   1. program zasadnutia a návrhy na jeho zmenu na začiatku zasadnutia
   2. rokovací a volebný poriadok
   3. rozhoduje o žiadostiach o prijatie nových klubov SATKD a členov SATKD a o ich vylúčení zo SATKD
   4. volí a odvoláva

* prezidenta SATKD,
* predsedov komisií SATKD,
* členov VV,
* predsedov a členov disciplinárnej a odvolacej komisie,
* predsedu a členov volebnej komisie,
  1. plán činnosti SATKD a výročnú správu
  2. rozpočet SATKD
  3. rozhoduje o akýchkoľvek iných otázkach
  4. VZ môže delegovať právomoc vyplývajúcu z uznesenia VZ výkonnému výboru SATKD a súčasne vo svojom rozhodnutí uvedie rozsah a podmienky delegovanej právomoci.

1. VZ schvaľuje dvojtretinovou väčšinou najmä:
   1. rozhoduje o prijatí a zmenách stanov SATKD
   2. rozhoduje o zániku SATKD
   3. schvaľuje súťaže SATKD
   4. volí a odvoláva kontrolóra a náhradníka kontrolóra
   5. vytvorenie obchodnej spoločnosti[[4]](#footnote-4) alebo nadobudnutie, zmenu či zánik majetkových práv v takejto spoločnosti
   6. rozhoduje o výške členského príspevku
   7. uzatvorenie zmluvných vzťahov ak hodnota plnenie zo zmluvy je vyššia ako 50000,- Eur.
2. Voľby do orgánov SATKD sa vykonávajú tajne.
3. Prezident SATKD je povinný na žiadosť ktoréhokoľvek člena SATKD požiadať Ministerstvu cestovného ruchu a športu Slovenskej republiky o určenie nezávislého pozorovateľa, ktorý bude oprávnený zúčastniť sa na voľbách a na zasadnutí volebnej komisie vrátane sčítavania hlasov.
4. ~~Mimoriadne VZ sú oprávnení zvolať:~~
5. ~~najmenej 1/3 riadnych členov SATKD,~~
6. ~~prezident SATKD,~~
7. ~~kontrolór SATKD,~~
8. ~~výkonný výbor SATKD.~~

**Čl. 7**

**Výkonný výbor**

1. Výkonný výbor ( ďalej len „VV“) riadi činnosť SATKD v čase medzi VZ v súlade s uznesením VZ.
2. Členmi VV sú:
   1. prezident SATKD,
   2. predseda rozhodcovskej komisie SATKD,
   3. predseda trénersko-metodickej komisie SATKD,
   4. predseda vrcholového športu SATKD,
   5. zástupca športovcov.
3. Členovi VV vzniká mandát vyhlásením výsledku volieb VZ do Výkonného výboru.
4. Členovi VV zaniká mandát:
   1. uplynutím štyroch rokov odo dňa jeho zvolenia,
   2. písomným vzdaním sa členstva vo Výkonnom výbore,
   3. odvolaním VZ, ~~alebo~~
   4. úmrtím.
5. Zaniknutím mandátu člena VV podľa bodu 4 písm. b) až d) VV pokračuje vo svojej činnosti bez doplnenia počtu svojich členov až do najbližšieho VZ. Na tomto VZ jeho Delegáti zvolia nového člena VV v súlade s Čl. 6 bodom 12, písm. h).
6. Zasadnutia VV zvoláva a riadi prezident SATKD alebo ním písomne poverená osoba.
7. Pripúšťa sa hlasovanie “per rollam”, ktorého postu upravuje osobitný predpis schválený VV.
8. O priebehu zasadnutia a rozhodnutiach VV sa vyhotovuje zápisnica. Obsahom zápisnice je predovšetkým:
   1. schválený program zasadnutia,
   2. prezenčná listina,
   3. zoznam podkladov k jednotlivým bodom programu a spôsob prístupu k nim,
   4. dôležité vyjadrenia členov orgánu k jednotlivým bodom programu,
   5. rozhodnutia prijaté k jednotlivým bodom programu vrátane výsledkov hlasovania a odlišného stanoviska člena, ktorý nesúhlasil s prijatým rozhodnutím alebo s jeho odôvodnením, ak o to požiadal,
   6. prípadné stanoviská kontrolóra SATKD a odborných orgánov SATKD k bodu rokovania, a ak sa od ich stanoviska VV odchýlil, aj zdôvodnenie rozhodnutia výkonného orgánu,
   7. meno, priezvisko a podpis predsedajúceho a zapisovateľa.
9. VV SATKD
   1. zvoláva a obsahovo pripravuje rokovanie VZ,
   2. zabezpečuje činnosť SATKD podľa plánu činnosti a podľa pracovného harmonogramu zasadnutí,
   3. vytvára a zverejňuje súťažný poriadok, ktorý upravuje podmienky účasti na súťažiach organizovaných SATKD a ich hodnotenie.
   4. vytvára a zverejňuje termínový kalendár súťaží,
   5. vytvára a zverejňuje predpisy pre Športové odvetvia a oblasti pôsobnosti SATKD,
   6. podľa potreby vytvára sekretariát SATKD a určuje pracovné podmienky jeho pracovníkov.
10. VV prijíma uznesenie nadpolovičnou väčšinou členov prítomných na jeho zasadnutí.
11. Na zasadnutí VV má právo zúčastniť sa Kontrolór SATKD.

**Čl. 8**

### Prezident a jeho postavenie

1. Prezident je štatutárnym orgánom SATKD, ktorý je oprávnený konať v mene SATKD.
2. Prezident je najvyšším predstaviteľom SATKD v rámci medzinárodných stykov, ako aj vo vzťahu k medzinárodným inštitúciám a iným národným športovým federáciám/zväzom.
3. Prezident je členom VV s právom hlasovať.
4. Na zastupovanie SATKD môže prezident splnomocniť v stanovenom rozsahu iného člena VV, generálneho sekretára, príslušného pracovníka sekretariátu SATKD alebo so súhlasom VV aj inú osobu.
5. Prezident koná v mene SATKD v právnych, administratívnych a organizačných vzťahoch a je oprávnený v mene SATKD podpisovať všetky písomnosti.
6. Prezident predsedá zasadnutiam najvyššieho orgánu SATKD - VZ, VV, ako aj pracovných skupín. Prezident je oprávnený zúčastniť sa bez hlasovacieho práva na rokovaniach všetkých orgánov SATKD, ako aj všetkých orgánov členov SATKD, pričom má právo vyjadriť svoje stanoviská a predkladať návrhy a odporúčania.
7. V prípade nemožnosti výkonu funkcie prezidenta, právomoci prezidenta vykonáva v nevyhnutnom rozsahu do najbližšieho valného zhromaždenia člen VV SATKD poverený na základe rozhodnutia výkonného orgánu.
8. Právomoci prezidenta sú:
   1. vystupovať v mene SATKD, zastupovať a reprezentovať jeho záujmy pri rokovaniach so štátnymi orgánmi, orgánmi samosprávy, podnikateľskými subjektmi a inými subjektmi,
   2. vystupovať v mene SATKD, zastupovať a reprezentovať jeho záujmy v rámci medzinárodných stykov, najmä vo vzťahu k medzinárodným inštitúciám a iným národným športovým federáciám/zväzom,
   3. koordinovať vzťahy medzi SATKD, medzinárodnými športovými organizáciami WT a WTE, ako aj vzťahy SATKD s ostatnými športovými organizáciami,
   4. iniciovať, uskutočňovať a podporovať spoluprácu SATKD ako národného športového zväzu so štátnymi orgánmi, orgánmi samosprávy a inými inštitúciami Slovenskej republiky, ako aj s inými športovými zväzmi,
   5. zabezpečovať efektívne fungovanie orgánov SATKD za účelom naplnenia cieľov vykonávaním hlavných činností uvedených v článku 2,
   6. riadi sekretariát alebo vymenuje na základe odporúčania VV generálneho sekretára a ostatných pracovníkov sekretariátu SATKD,
9. Prezident je povinný vopred prerokovať svoje rozhodnutia o zásadných otázkach vo VV alebo s kontrolórom alebo v príslušných komisiách.

**Čl. 9**

**Kontrolór SATKD**

1. Kontrolór vykonáva a zabezpečuje nezávislý výkon vnútornej kontroly v SATKD a je najvyšším kontrolným orgánom športovej organizácie.
2. Kontrolóra volí a odvoláva najvyšší orgán SATKD. Za Kontrolóra môže byť zvolená fyzická osoba, ktorá má spôsobilosť na právne úkony v plnom rozsahu, je bezúhonná a spĺňa kvalifikačné predpoklady. Kvalifikačné predpoklady a spôsobilosť na výkon funkcie Kontrolóra ustanovuje Zákon[[5]](#footnote-5).
3. Funkcia Kontrolóra je nezlučiteľná s výkonom funkcie člena najvyššieho orgánu, štatutárneho orgánu, výkonného orgánu, disciplinárneho orgánu, orgánu na riešenie sporov, v ktorej vykonáva funkciu Kontrolóra.
4. Ak sa podľa zakladajúceho dokumentu[[6]](#footnote-6) SATKD zriaďuje kolektívny kontrolný orgán, Kontrolór je predsedom takéhoto orgánu.
5. Funkčné obdobie Kontrolóra, a v prípade zriadenia kolektívneho kontrolného orgánu i tohto orgánu, je 5 rokov[[7]](#footnote-7).
6. Funkcia Kontrolóra zaniká stratou spôsobilosti na výkon funkcie Kontrolóra podľa Zákona alebo na základe rozhodnutia Disciplinárneho orgánu SATKD z dôvodu závažného porušenia povinnosti Kontrolóra.
7. Kontrolór môže byť pred uplynutím jeho funkčného obdobia odvolaný z funkcie najvyšším orgánom SATKD, dvojtretinovou väčšinouhlasov všetkých delegátov[[8]](#footnote-8) ) dôvod odvolania musí byť uvedený v rozhodnutí o odvolaní.
8. Kontrolór má pri výkone svojej funkcie právo na náhradu hotových výdavkov účelne a preukázateľne vynaložených v súvislosti s výkonom funkcie Kontrolóra a súčasne za výkon funkcie Kontrolóra mu môže byť náhrada za stratu času a odmena, ktorej výšku alebo spôsob jej určenia schvaľuje najvyšší orgán SATKD.
9. Právomoci a úlohy Kontrolóra
10. Kontrolór výkonom svojej funkcie zabezpečuje, aby sa predchádzalo závažnému porušeniu povinnosti vyplývajúcej z právneho poriadku, predpisov a rozhodnutí SATKD a aby sa predchádzalo ukladaniu sankcií, opatrení s negatívnym dôsledkom pre SATKD a členov SATKD.
11. Vykonáva konzultačnú činnosť a poradenskú činnosť pre orgány SATKD a orgány jeho členov.
12. Kontrolór vykonáva kontrolnú činnosť priebežne. Kontrolná činnosť je zameraná predovšetkým na:

* hospodárnosť, efektívnosť, účinnosť a účelnosť použitia verejných prostriedkov,
* dodržiavanie právnych predpisov a dodržiavanie predpisov a rozhodnutí SATKD.

1. Kontrolór ďalej:
2. vykonáva priebežnú kontrolu obsahu zápisníc zo zasadnutí najvyššieho orgánu a ich riadneho zverejňovania,
3. upozorňuje na nesúlad povinne zverejňovaných údajov a údajov v zdrojovej evidencii[[9]](#footnote-9),
4. upozorňuje orgány SATKD na zistené nedostatky a odporúča im postup, ktorý je v súlade s  právnym poriadkom a predpismi SATKD,
5. pri zistení závažných nedostatkov navrhuje preventívne a nápravné opatrenia a určuje lehoty na ich odstránenie,
6. vypracúva výročnú správu o činnosti Kontrolóra, ktorú predkladá najvyššiemu orgánu SATKD,
7. vykonáva konzultačnú činnosť pre Kontrolórov členov SATKD,
8. posudzuje súlad priebehu zasadnutí, postupov a rozhodnutí orgánov SATKD s právnym poriadkom, predpismi a rozhodnutiami SATKD, predpismi a rozhodnutiami WT a WTE a iných športových organizácií, ktorých je SATKD členom,
9. zúčastňuje sa na zasadnutiach najvyššieho orgánu SATKD, najvyššieho výkonného orgánu SATKD, kontrolných orgánov SATKD, a ak to považuje za potrebné, aj na zasadnutiach iných orgánov SATKD,
10. vykonáva dozor nad prípravou a riadnym priebehom volieb členov orgánov SATKD a zúčastňuje sa na zasadnutí Volebnej komisie vrátane spočítavania hlasov.
11. Kontrolór je oprávnený a, ak to navrhne najvyšší výkonný orgán SATKD aj povinný, vykonávať svoju pôsobnosť podľa odseku 10 písm. g) až i) voči členom SATKD.
12. Podrobnosti výkonu a postupov pri vykonávaní funkcie Kontrolóra a vykonávaní kontroly upravuje Zákon.
13. Náhradník Kontrolóra preberá funkciu Kontrolóra automaticky okamžite po zániku funkcie Kontrolóra v zmysle článku 9 bodu 6 a bodu 7 týchto stanov resp. úmrtia Kontrolóra.
14. Náhradník kontrolóra je povinný najneskôr do 3 mesiacov od zvolenia získať spôsobilosť na výkon funkcie kontrolóra podľa Zákona.
15. Funkčné obdobie náhradníka kontrolóra je rovnaké ako obdobie kontrolóra.
16. Funkcia náhradníka zaniká stratou spôsobilosti na výkon funkcie kontrolóra podľa Zákona.
17. Náhradník kontrolóra môže byť pred uplynutím funkčného obdobia odvolaný z funkcie najvyšším orgánom SATKD dvojtretinovou väčšinou všetkých delegátov.

**Čl. 10**

Volebná komisia SATKD

1. Volebná komisia pripravuje a organizuje voľby všetkých orgánov SATKD a členov orgánov SATKD, okrem voľby členov Volebnej komisie, ktorých podľa týchto stanov volí VZ, kontroluje priebeh týchto volieb a vyhlasuje ich výsledky.
2. Volebná komisia rozhoduje o sťažnostiach, námietkach a sporoch súvisiacich s prípravou a priebehom volieb na zasadnutí VZ; ak je to potrebné zasadnutie VZ sa preruší na potrebnú dobu.
3. Volebná komisia sa skladá z predsedu a dvoch členov volebnej komisie, ktorých volí a odvoláva VZ na 4 ročné funkčné obdobie. V prípade, že uplynulo funkčné obdobie podľa tohto bodu, sú jej členovia oprávnení vykonávať iba nevyhnutné úkony na zabezpečenie fungovania SATKD až do zvolenia nových členov Volebnej komisie.
4. Predsedom volebnej komisie je člen volebnej komisie zvolený najvyšším počtom hlasov. Pri rovnosti hlasov si členovia spomedzi tých, čo získali rovnaký počet hlasov zvolia predsedu.
5. VV môže navrhnúť náhradníkov, v prípade možnej neúčasti členov na VZ, minimálne 10 dní pred konaním VZ.
6. Status, ďalšie právomoci a konanie volebnej komisie upravuje Volebný poriadok SATKD.

**Čl. 11**

Disciplinárna komisia SATKD

1. Disciplinárna komisia je prvostupňovým orgánom zabezpečenia spravodlivosti SATKD, ktorý rozhoduje o porušení povinností vyplývajúcich z predpisov SATKD, rozhodnutí orgánov SATKD a jeho členov, za ktoré ukladá disciplinárne sankcie, opatrenia a je orgánom na riešenie sporov.
2. Disciplinárna komisia je aj prvostupňovým orgánom pre konanie vo veciach porušenia antidopingových pravidiel[[10]](#footnote-10), za ktoré ukladá disciplinárne sankcie a opatrenia.
3. Predsedu a podpredsedu disciplinárnej komisie volí a odvoláva VZ. Ostatných členov a prípadne aj náhradníkov volí VV SATKD, ktorý v prípade potreby ustanovuje aj jej ad hoc členov .
4. Funkčné obdobie predsedu, podpredsedu a ostatných členov Disciplinárnej komisie je štvorročné. V prípade, že uplynulo funkčné obdobie podľa tohto bodu, sú jej členovia oprávnení vykonávať iba nevyhnutné úkony na zabezpečenie fungovania SATKD až do zvolenia nových členov Disciplinárnej komisie.
5. Za predsedu alebo podpredsedu disciplinárnej komisie je spravidla zvolený kandidát, ktorý má vysokoškolské vzdelanie druhého stupňa získané na právnickej fakulte vysokej školy v SR alebo má uznaný diplom o vysokoškolskom právnickom vzdelaní druhého stupňa vydaný zahraničnou vysokou školou alebo najmenej tri roky odbornej praxe v SATKD v organizovaní, riadení alebo v správe športu.
6. Disciplinárna komisia rozhoduje spravidla v pléne alebo v senáte. Vo veciach ustanovených v Disciplinárnom poriadku SATKD môže rozhodnúť aj predseda alebo ním určený člen komisie samostatne.
7. Status, počet členov, náhradníkov a ad hoc členov komisie, ďalšie právomoci a konanie disciplinárnej komisie upravuje Disciplinárny poriadok SATKD.

**Čl. 12**

Odvolacia komisia SATKD

1. Odvolacia komisia je orgánom zabezpečenia spravodlivosti SATKD druhého stupňa s odvolacou a prieskumnou právomocou.
2. Odvolacia komisia je zložená z predsedu, podpredsedu a minimálne jedného člena, ktorí spravidla majú vysokoškolské vzdelanie druhého stupňa získané na právnickej fakulte vysokej školy v SR alebo majú uznaný diplom o vysokoškolskom právnickom vzdelaní druhého stupňa vydaný zahraničnou vysokou školou alebo najmenej tri roky odbornej praxe v SATKD v organizovaní, riadení alebo v správe športu.
3. Predsedu a podpredsedu odvolacej komisie volí a odvoláva VZ na štvorročné funkčné obdobie. Členov komisie volí a odvoláva výkonný orgán SATD. VV zvolí aj najmenej jedného náhradníka komisie, ktorý bude poverený predsedom odvolacej komisie na zastupovanie člena komisie, ktorý dlhodobo (viac ako tri mesiace) nevykonáva alebo nebude môcť vykonávať svoju funkciu. VV v prípade potreby ustanovuje aj ad hoc členov.
4. V prípade, že uplynulo funkčné obdobie podľa bodu 3 toho článku, sú jej členovia oprávnení vykonávať iba nevyhnutné úkony na zabezpečenie fungovania SATKD až do zvolenia nových členov Odvolacej komisie.
5. Odvolacia komisia rozhoduje v druhom stupni o odvolaniach proti rozhodnutiam volebnej komisie, disciplinárnej komisie, proti rozhodnutiam odborných komisií a iných orgánov SATKD vydaných v prvom stupni, proti ktorým je odvolanie prípustné, ak nie je stanovené inak.
6. Odvolacia komisia je oprávnená na základe podnetu preskúmavať právoplatné rozhodnutia a postupy orgánov členov SATKD, ak ďalej nie je stanovené inak. Podmienkou prijatia podnetu na konanie odvolacej komisie je vyčerpanie riadnych opravných prostriedkov prípustných podľa predpisov člena SATKD, ak nejde o podnety podľa nasledujúceho odseku 6.
7. Ak vec neznesie odklad, najmä z hľadiska športovo-technických dôsledkov, je odvolacia komisia oprávnená na základe podnetu preskúmať aj neprávoplatné rozhodnutia a postupy orgánov členov SATKD prvého stupňa.
8. Odvolacia komisia na návrh člena SATKD, ktorý preukáže právny záujem na rozhodnutí veci (ďalej len “navrhovateľ”), prerokúva a rozhoduje o:
9. odvolaniach podľa odseku 4,
10. podnetoch podľa odseku 5 a 6 na preskúmanie súladu rozhodnutí a postupov orgánov SATKD s právnym poriadkom, predpismi a rozhodnutiami SATKD, medzinárodnej športovej organizácie, ktorých dodržiavanie sa vyžaduje na všetkých úrovniach organizácie a riadenia taekwondo WT,
11. podnetoch v iných veciach, pokiaľ to stanovujú Stanovy alebo iný predpis SATKD schválený VV alebo VZ.
12. Odvolanie alebo podnet podáva navrhovateľ na orgáne, ktorý napadnuté rozhodnutie vydal  alebo ktorého postup sa napáda. Predseda tohto orgánu najneskôr do siedmych dní od doručenia odvolania alebo podnetu spĺňajúceho všetky náležitosti (ďalej len “riadne doručenie”) predloží odvolanie alebo podnet s potrebnými podkladmi (ďalej len “predloženie veci”) odvolacej komisii, ak orgán, ktorý napadnuté rozhodnutie vydal alebo ktorého postup sa napáda, v tej istej lehote v plnom rozsahu odvolaniu alebo podnetu sám nevyhovie.
13. Ak orgán, ktorý napadnuté rozhodnutie vydal alebo ktorého postup sa napáda, vyhovie sám v plnom rozsahu odvolaniu alebo podnetu, predseda tohto orgánu nepredkladá vec odvolacej komisii, o čom navrhovateľa bezodkladne upovedomí.
14. Ak orgán, ktorý vydal napadnuté rozhodnutie alebo ktorého postup sa napáda, riadne doručenému odvolaniu alebo podnetu v plnom rozsahu nevyhovie, predloží vec bez zbytočného odkladu na rozhodnutie odvolacej komisii alebo inému orgánu príslušnému na rozhodnutie veci a súčasne o tom upovedomí navrhovateľa.
15. Ak odvolanie alebo podnet nespĺňajú podmienky riadneho doručenia, orgán, ktorý ich prijal vykoná primerané opatrenia na odstránenie zistených nedostatkov, k čomu navrhovateľ poskytne potrebnú súčinnosť, inak bude konanie zastavené.
16. Konanie o odvolaní alebo preskúšavacie konanie o podnete začína riadnym doručením odvolania alebo podnetu navrhovateľa predsedovi orgánu, ktorého rozhodnutie alebo postup sa napáda. O odvolaní alebo podnete je odvolacia komisia povinná rozhodnúť najneskôr do 30 dní, a ak vec neznesie odklad najneskôr do 14 dní od riadneho doručenia odvolania alebo podnetu predsedovi orgánu, ktorého rozhodnutie alebo postup sa napáda, ak o odvolaní alebo podnete nerozhodne orgán podľa odseku 8 sám.
17. Podmienkou pre začatie konania vo veci v odvolacom i preskúmavanom konaní je zaplatenie stanoveného poplatku, ak konanie nie je od poplatku oslobodené.
18. Rozhodnutia odvolacej komisie sú v súlade s článkom 8 odseky 1 a 2 pre členov SATKD záväzné.
19. Odvolacia komisia môže rozhodnúť vo veci formou uznesenia niektorým z nasledovných spôsobov:
20. konanie zastaví, ak nie sú splnené podmienky na prerokovanie a rozhodnutie veci, alebo ak sa na základe zistených okolností prípadu javí ďalšie konanie ako neúčelné,
21. odvolanie zamietne, ak napadnuté rozhodnutie prvostupňového orgánu bolo vydané v súlade s predpismi SATKD, predpismi WT, ako aj s platným právnym poriadkom,
22. zmení rozhodnutie orgánu prvého stupňa, ak napadnuté rozhodnutie prvostupňového orgánu nebolo vydané v súlade so stanovami alebo inými predpismi SATKD, predpismi WT alebo odporuje právnemu poriadku SR alebo EÚ, alebo
23. zruší napadnuté rozhodnutie a vráti vec so svojím stanoviskom orgánu, ktorého rozhodnutie na základe podnetu preskúmavala a zrušila, na nové konanie a rozhodnutie.
24. Výsledkom preskúmavacieho konania môže byť rozhodnutie, stanovisko, odporúčanie alebo podnet na konanie iného orgánu SATKD alebo jeho člena alebo na zmenu predpisov SATKD alebo jeho člena.
25. Konanie pred odvolacou komisiou a rozhodnutie odvolacej komisie nemá vplyv na súčasné alebo následné rozhodovanie príslušného súdu o nároku na náhradu škody alebo inom súvisiacom nároku. Podanie návrhu na konanie pred príslušným súdom nemá odkladný účinok vo vzťahu k rozhodnutiu odvolacej komisie.
26. Podrobnosti o konaní odvolacej komisie, ďalšie právomoci odvolacej komisie a poplatky odvolacieho konania upravuje Disciplinárny poriadok SATKD a ďalšie predpisy SATKD.

**Čl.13**

**Sekretariát**

1. Výkonným administratívnym útvarom na zabezpečovanie plnenia úloh SATKD je Sekretariát SATKD (ďalej len “Sekretariát” ).
2. Sekretariát SATKD zriaďuje prezident a odsúhlasujú VV.
3. Sekretariát SATKD vykonáva administratívnu prácu SATKD pod vedením Prezidenta. Priamym nadriadeným všetkým zamestnancom Sekretariátu SATKD, ako aj ostatným pracovníkom SATKD je Prezident. Pracovníci Sekretariátu SATKD sú viazaní smernicami, organizačnými pokynmi SATKD a rozhodnutiami výkonného orgánu SATKD, Prezidenta a plnia zverené úlohy podľa odborných schopností, s náležitou odbornou starostlivosťou najlepšieho vedomia a svedomia.
4. Zloženie, právomoc, pôsobnosť a organizačnú štruktúru Sekretariátu SATKD schvaľuje na návrh prezidenta VV.
5. Sekretariát poskytuje primeranú administratívnu a organizačno­technickú podporu pre činnosť komisií a ostatných orgánov SATKD, ako aj pre svojich členov v súlade s predpismi SATKD upravujúcimi podmienky poskytnutia podpory pre ich činnosť.
6. Sekretariát SATKD zabezpečuje najmä:
7. administratívne zabezpečuje prípravu a rozpracovanie strategického plánu rozvoja taekwondo WT, ktorý pripravuje VV podľa jeho jednotlivých oblastí na konkrétne projekty a úlohy,
8. administratívne zabezpečuje plnenie projektov a úloh vyplývajúcich zo strategického plánu
9. pripravuje a organizačne zabezpečuje VZ SATKD, zasadnutie VV SATKD vrátane riadneho zaznamenania ich priebehu a prijatých/schválených rozhodnutí do zápisnice,
10. zabezpečuje realizáciu rozhodnutí schválených VZ a VV v súlade s pokynmi Prezidenta,
11. zabezpečuje spracovanie a rozoslanie zápisov zo zasadnutia VZ, VV, a iných orgánov SATKD určeným subjektom a ich zverejnenie na webovom sídle SATKD a v informačnom systéme športu, ak sa zverejňujú podľa Zákona alebo rozhodnutia SATKD alebo ak tak rozhodol orgánu samotný,
12. vybavuje korešpondenciu SATKD,

**Čl.14**

**Odborné komisie**

1. Odborné komisie, ktoré sú zastúpené vo VV:
2. trénersko-metodická komisia,
3. rozhodcovská komisia,
4. komisia vrcholového športu.
5. Na operatívne riadenie jednotlivých oblastí činností SATKD môže zriaďovať komisie, ktoré plnia úlohu pomocných a poradných orgánov výkonného orgánu SATKD.
6. Vytváranie alebo rušenie komisií je v pôsobnosti výkonného orgánu SATKD, ktorý pre jednotlivé komisie môže ustanoviť z členov výkonného orgánu garanta alebo predsedu komisie, ktorý zabezpečuje komunikáciu s predsedom komisie a koordináciu činností komisie podľa úloh a potrieb výkonného orgánu SATKD.
7. Zadávanie konkrétnych úloh komisiám a kontrola ich činnosti je v pôsobnosti výkonného orgánu SATKD a príslušných Sekcií.
8. Predsedu komisie ustanovuje a odvoláva výkonný orgán SATKD, ak v týchto stanovách nie je stanovené inak.
9. Členov komisie ustanovuje a odvoláva výkonný orgán SATKD, ktorý prihliada k návrhom predsedu komisie.
10. Návrh na predsedu komisie môže predložiť člen výkonného orgánu SATKD, predseda Sekcie alebo iný člen SATKD.
11. SATKD môže na zabezpečenie odborných činností SATKD zriadiť najmä tieto komisie:
    1. ekonomická komisia,
    2. komisia mládeže,
    3. marketingová komisia,
    4. matričná komisia,
    5. športovo-technická komisia,
    6. propagačná komisia.
12. Každá komisia pracuje podľa vlastného štatútu schváleného výkonným orgánom SATKD, v ktorom je upravené najmä:
    1. poslanie, pôsobnosť a úlohy komisie,
    2. zloženie komisie,
    3. rokovací poriadok, ak sa na rokovanie komisie nevzťahuje rokovací poriadok SATKD, obsahujúci najmä:

* zvolávanie rokovania,
* vedenie a priebeh rokovania,
* prijímanie záverov (rozhodnutie, uznesenie, stanovisko a odporúčanie),
  1. dokumentáciu.

1. Postavenie, právomoci, úlohy a činnosť jednotlivých komisií sú podobnejšie upravené v  štatútoch komisií a v ďalších predpisoch SATKD.

**Čl. 15**

**Majetok a hospodárenie SATKD**

1. Majetok SATKD môže tvoriť hnuteľný a nehnuteľný majetok a iné majetkové práva.
2. Zdrojom príjmov SATKD sú:
3. členské príspevky,
4. výnosy z hospodárenie z vlastným majetkom,
5. dotácie a príspevky z verejných zdrojov,
6. sponzorské[[11]](#footnote-11),
7. štartovné n súťažiach,
8. poplatky za licencie,
9. príspevky nadnárodných a medzinárodných športových organizácií,
10. dary a príspevky na činnosť,
11. finančné a nefinančné plnenia za služby poskytnuté tretím osobám,
12. samostatná zárobková činnosť v rozsahu poslania SATKD
13. a iné príjmy.
14. S majetkom SATKD hospodári VV v súlade s uznesením VZ.
15. Účtovným obdobím SATKD je jeden kalendárny rok.
16. Príjmy a výdavky SATKD sú plánované a koordinované tak, aby boli v priebehu hospodárskeho obdobia vyrovnané.
17. Ak je SATKD ako športová organizácia prijímateľom verejných prostriedkov, je za podmienok stanovených Zákonom, povinná mať riadnu účtovnú závierku a výročnú správu overenú audítorom[[12]](#footnote-12).
18. Rozpočet SATKD, správa o hospodárení SATKD a riadna alebo mimoriadna účtovná závierka SATKD,  výročná správa a správa audítora sa po ich prerokovaní a schválení v príslušnom orgáne SATKD  zverejňujú na webovom sídle SATKD a v informačnom systéme športu.

**Čl. 16**

**Zánik SATKD**

1. O zrušení SATKD rozhoduje VZ a rozhodnutie musí byť prijaté kvalifikovanou väčšinou ¾ zo všetkých delegátov VZ SATKD.
2. SATKD môže zaniknúť:
3. dobrovoľným rozpustením alebo zlúčením s iným združením,
4. právoplatným rozhodnutím ministerstva vnútra o jeho rozpustení.
5. Pri zániku združenia sa vykoná majetkové vysporiadanie.
6. V prípade zániku SATKD bez právneho nástupcu vykoná VZ určený likvidátor likvidáciu majetku SATKD v zmysle ustanovení § 70 a nasl. Obchodného zákonníka s použitím § 13 zákona č. 83/1990 Zb. o združovaní občanov v znení neskorších predpisov.
7. V prípade zrušenia SATKD s ustanovením právneho nástupcu prechádza všetok majetok, aktíva, pasíva, záväzky a pohľadávky z právnych vzťahov, na nástupnícku organizáciu, ak  VZ SATKD nerozhodne inak.
8. Pri zániku SATKD podľa odseku 2 písm. b) vykoná majetkové vysporiadanie likvidátor určený Ministerstvom vnútra Slovenskej republiky.
9. O spôsobe rozdelenia likvidačného zostatku rozhodne VZ SATKD.

**Čl. 17**

**Záverečné ustanovenia**

1. Výklad týchto stanov a riešenie prípadov, ktoré nie sú v nich obsiahnuté, vykonáva VV.
2. Tieto stanovy nadobúdajú platnosť a účinnosť ich schválením na VZ dňa ..........Doterajšie stanovy SATKD strácajú účinnosť nadobudnutím účinnosti týchto stanov.

1. §80 zákona č. 440/2015 Z. z. o športe a o zmene a doplnení niektorých zákonov [↑](#footnote-ref-1)
2. §81 zákona č. 440/2015 Z. z. o športe a o zmene a doplnení niektorých zákonov [↑](#footnote-ref-2)
3. § 21 ods. 1 a ods. 2 zákona č. 440/2015 Z. z. o športe a o zmene a doplnení niektorých zákonov [↑](#footnote-ref-3)
4. Zákon č. 513/1991 Zb. Obchodný zákonník v znení neskorších predpisov [↑](#footnote-ref-4)
5. § 11 ods. 2 a 3 Zákona [↑](#footnote-ref-5)
6. Zakladajúcim dokumentomsa rozumejú: *“* *Stanovy, zakladacia listina, zakladateľská listina, spoločenská zmluva, zakladateľská zmluva, zriaďovacia listina alebo iný dokument preukazujúci založenie alebo zriadenie športovej organizácie“* [ § 3 písm. l) Zákona]  [↑](#footnote-ref-6)
7. § 12 ods. 3 Zákona (*pozn. Kontrolór je volený alebo inak ustanovený do funkcie na funkčné obdobie, ktoré je najmenej o jeden rok dlhšie, ako je dĺžka funkčného obdobia najvyššieho výkonného orgánu, najmenej na tri roky.*) [↑](#footnote-ref-7)
8. § 12 ods. 5 Zákona *(* *pozn. Kontrolór môže byť odvolaný z funkcie dvojtretinovou väčšinou hlasov všetkých členov najvyššieho orgánu s uvedením dôvodu odvolania)* [↑](#footnote-ref-8)
9. Zdrojovou evidenciou sa rozumie: *“* *evidencia športovej organizácie, v ktorej údaj o fyzickej osobe alebo o právnickej osobe vznikol”* [§ 3 písm. q) Zákona]. [↑](#footnote-ref-9)
10. § 92 ods. 1 Zákona, § 88 ods. 3 Zákona [↑](#footnote-ref-10)
11. Sponzorským sa rozumie: *“* *priame alebo nepriame peňažné plnenie alebo nepeňažné plnenie poskytnuté športovcovi, športovému odborníkovi podľa § 6 ods. 1 písm. a) Zákona alebo športovej organizácii, ktorí sú členmi národného športového zväzu, národnej športovej organizácie alebo medzinárodnej športovej organizácie“* [ § 50 ods. 1 Zákona ] .  [↑](#footnote-ref-11)
12. § 9 ods. 4 Zákona [↑](#footnote-ref-12)